section_heading: Životopis
paragraph_text: U Nici je, zbog puno ozlijeđenih igrača, po prvi put u karijeri igrao na poziciji lijevog beka (prije je igrao kao napadač i središnji vezni). Evra se odlično snašao na novoj poziciji, te je na kraju sezone proglašen za najboljeg lijevog beka francuske druge lige. Njegove odlične igre zamijetio je Didier Deschamps, te ga dovodi u Monaco. Već prve sezone, Evra je s monegaškim klubom igrao u finalu Lige prvaka, sezone 2003./04., gdje ih je porazio Porto. Evra je ubrzo zaigrao i za francusku nogometnu reprezentaciju.